
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση επιτροπής αξιολόγησης Έργων ενταγμέ- 
νων στην δράση «Επιχειρείτε Ηλεκτρονικά» του Μέ¬ 
τρου 3.2 του Επιχειρησιακού Προγράμματος «Κοι¬ 


νωνία της Πληροφορίας». 1 

Έγκριση του Οργανισμού Λειτουργίας, διοίκησης και 
διαχείρισηςτου ΚΕΝΤΡΟΥ ΑΝΟΙΧΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ του Δήμου Γιάννουλης. 2 


ΑΠΟΦΑΣΕΙ Σ 

Αριθ. 5973/ΔΠΛ171/Φ19Α (1) 

Συγκρότηση επιτροπής αξιολόγησης Έργων ενταγμένων 
στην δράση «Επιχειρείτε Ηλεκτρονικά» του Μέτρου 
3.2 του Επιχειρησιακού Προγράμματος «Κοινωνίατης 
Πληροφορίας». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 (ΦΕΚ 137/Α) Κυβέρνηση και Κυβερνη¬ 
τικά όργανα όπως τροποποιήθηκε με το Ν. 2081/92 (ΦΕΚ 
154/Α). 

2. Το Π.Δ. 229/86 «Σύσταση και Οργάνωση της Γενικής 
Γραμματείας Βιομηχανίας» όπως τροποποιήθηκε με το 
Π.Δ. 396/89 «Οργανισμός της ΓΓΒ» και το Π.Δ. 189/95 
(ΦΕΚ 99/Α/95) «Συμπλήρωση και τροποποίηση διατάξε¬ 
ων» του Π.Δ.396/89. 

3. Το Π.Δ.27/1.2.96 (ΦΕΚ 19 Α) «Συγχώνευση Υπουργεί¬ 
ων Τουρισμού, ΒΕΤ και Εμπορίου στο Υπουργείο Ανάπτυ¬ 
ξης». 

4. Το άρθρο 28 παρ. ατού Ν.2081/92 (ΦΕΚ 154 Α) όπως 
αντικαταστάθηκε από το άρθρο 2 του Ν.2438/96 (ΦΕΚ 
211 Α). 

5. Την 485 (ΦΕΚ 1484/Β/31.10.2001) Κοινή απόφαση του 
Πρωθυπουργού και του Υπουργού Ανάπτυξης «Ανάθεση 
αρμοδιοτήτων στους Υφυπουργούς Ανάπτυξης Αλέξαν¬ 
δρο Καλαφάτη, Χρήστο Θεοδώρου και Δημήτριο Γεωρ- 
γακόπουλο". 

6. Το άρθρο 6, παρ.3 και4 εδ. β καιτο άρθρο 7παρ. 4του 
Ν. 2244/94 «Ρύθμιση θεμάτων ηλεκτροπαραγωγής από 


ανανεώσιμες πηγές ενέργειας και από συμβατικά καύσι¬ 
μα και άλλες διατάξεις» (ΦΕΚ 168/Α/94) όπως αντικατα- 
στάθηκαν από το άρθρο 17 παρ.2 του Ν. 2308/95 (ΦΕΚ 
114/Α/95). 

7. Το Π.Δ. 93/97 «Όροι και Διαδικασίες για την ένταξη 
και χρηματοδότηση έργων του Ιδιωτικού Τομέα σε προ¬ 
γράμματα ή τμήματά τους του Υπουργείου Ανάπτυξης, τα 
οποία αναφέρονται σε τομείς Βιομηχανίας, Ενέργειας και 
Τεχνολογίας». 

8. Την 17956/623/Φ 1.3/27.6.2001 κοινή υπουργική από¬ 
φαση «Προϋποθέσεις και όροι χορήγησης προκαταβο¬ 
λών, όργανα και διαδικασίες ελέγχου κλπ) (ΦΕΚ 599/ 
Β/96). 

9. Την (Θ 2001) 551/14.3.2001 απόφαση της Ε.Ε.μετην 
οποία εγκρίθηκετο Επιχειρησιακό Πρόγραμμα «Κοινωνία 
της Πληροφορίας». 

10. Τις διατάξεις του Ν.2860/2000 «Διαχείριση, Παρα¬ 
κολούθηση και έλεγχος του Κοινοτικού Πλαισίου Στήρι¬ 
ξης και άλλες διατάξεις» (ΦΕΚ 251 /Α). 

11. Την 151682/ΚτΠ 1181/12.4.2002 απόφαση της Δια¬ 
χειριστικής Αρχής ένταξης του έργου «Επιχειρείτε Ηλε¬ 
κτρονικά» στο Μέτρο 3.2 του Επιχειρησιακού Προγράμ¬ 
ματος «Κοινωνία της Πληροφορίας» και την με ΑΠ οικ. 
17108/ΔΠΛ453/Φ19Α ΤΔΕ του έργου «Επιχειρείτε Ηλε¬ 
κτρονικά». 

12. Την οικί0988/ΔΠΛ234/Φ19Α/12.6.2002 απόφασή 
μας με την οποία έγινε πρόσκληση σε κάθε ενδιαφερόμε¬ 
νο να υποβάλλει πρόταση για την ένταξη του έργου του, 
στο Πρόγραμμα «Επιχειρείτε Ηλεκτρονικά» και την με 
οικ. 15825/ΔΠΛ436/Φ19Α/6.9.2002 απόφαση μας για πα¬ 
ράταση της προθεσμίας της πρώτης. 

13. Την 21559/ΔΠΛ515 /Φ19Α/ 11.12.2002 απόφαση 
προκήρυξης Μητρώου Αξιολογητών και οικ.21559/ ΔΠΛ 
515/Φ19Α Πρόσκληση Εκδήλωσης ενδιαφέροντος για το 
Μητρώο Αξιολογητών της δράσης «Επιχειρείτε Ηλεκτρο¬ 
νικά» του Μέτρου 3.2του Επιχειρησιακού Προγράμματος 
«Κοινωνία της Πληροφορίας». 

14. Το 1033/16 Μαΐου 2002 Μνημόνιο Συνεργασίας με¬ 
ταξύ ΓΓΒ και ΚτΠ ΑΈ. για την υλοποίηση υποστηρικτικών 
εργασιών στο πλαίσιο της πράξης «Επιχειρείτε Ηλεκτρο¬ 
νικά» του Μέτρου 3.2του Επιχειρησιακού Προγράμματος 
«Κοινωνία της Πληροφορίας». 

15. Την 536/ΔΠΛ8/Φ19Α/12.2.2003 απόφασης συγκρό¬ 
τησης Γνωμοδοτικής Επιτροπής για την Αξιολόγηση των 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αιτήσεων που υπεβλήθησανγιατο Μητρώο Αξιολογητών 
για την Δράση «Επιχειρείτε Ηλεκτρονικά» του Μέτρου 3.2 
του Ε Π Κοινωνία της Πληροφορίας, το Πρακτικό συνε- 
δρίασηςτης άνω Επιτροπής και τον Πίνακα του Μητρώου 
Αξιολογητών που υποβλήθηκε. 

16. Την 4708 /ΔΠΛ 159 /Φ19Α/7.3.2003 Απόφαση Συ¬ 
γκρότησης Μητρώου Αξιολογητών, αποφασίζουμε: 

Α. Συγκροτούμε δύο (2) επιτροπές αξιολόγησης (γνω¬ 
μοδότησης) Έργων στο πλαίσιο της δράσης «Επιχειρείτε 
Ηλεκτρονικά» του Μέτρου 3.2 του Επιχειρησιακού Προ¬ 
γράμματος «Κοινωνία της Πληροφορίας» όπως ορίζεται 
από το άρθρο 3 του ΠΔ 93/97 (ΦΕΚ (92-16 Μαρτίου 97). 

Επιτροπή Α αποτελούμενη από τους: 

1 Τσούκα Γ. Γεν. Δ/ντήτης ΓΓΒ, ως Πρόεδρο. 

2. Μακρή I. Τμηματάρχη Δ/νσης Πληροφορικής, ως μέ¬ 
λος. 

3. Κόντο Σ. Τμηματάρχη Δ/νσης Βιομ. Επενδύσεων ως 
μέλος 

4. Παπαϊακώβου Δ. Δ/ντη της Δ/νσης Διεθνών Βιομ. Σχέ¬ 
σεων ως μέλος 

5. Παπαθεοδωράτο Νέστωρα,σύμβουλο του Υφ.Ανά- 
πτυξης ως μέλος Γραμματέας της επιτροπής ορίζεται η 
Χασάπη Ελένη, υπάλληλος του Υπουργείου Ανάπτυξης 
(με αναπληρώτρια την Γραμματικού Αγγελική υπάλληλο 
της Δ/νσης Πληροφορικής). 

Επιτροπή Β αποτελούμενη από τους: 

1. Γερονικολό Λ. Δ/ντή Δ/νσης Πληροφορικής ως Πρόε¬ 
δρο. 

2. Σουγκάκη Αχ. Τμηματάρχη Δ/νσης Πληροφορικής ως 
μέλος. 

3. Μάμαλη Ε. Τμηματάρχη Δ/νσης ΜΜΕ ως μέλος. 

4. Μητσάκη Σ. Τμηματάρχη Δ/νσης Βιομ. Πολιτικής ως 
μέλος. 

5. Βαλσαμή Ισμήνη,σύμβουλο του Υφ. Ανάπτυξης ως μέ¬ 
λος. 

Γ ραμματέας της επιτροπής ορίζεται η Ανυφαντή Αικα¬ 
τερίνη, υπάλληλος του Υπουργείου Ανάπτυξης (με ανα- 
πληρώτρια την Χασάπη Ελένη υπάλληλο της Δ/νσης Πλη¬ 
ροφορικής). 

Έργο των επιτροπών είναι η γνωμοδότηση επί των προ¬ 
τάσεων που έχουν υποβληθεί προς ένταξη στην δράση 
«Επιχειρείτε Ηλεκτρονικά» του Μέτρου 3.2 του Επιχειρη¬ 
σιακού Προγράμματος «Κοινωνίατης Πληροφορίας». 

Η επιτροπές θα υποβάλουν ενιαία, την γνωμοδότηση 
τους στον Υφυπουργό Ανάπτυξης για την έγκριση και τη 
χρηματοδότηση των ενταγμένων έργων. 

Με την γνωμοδότηση υποβάλλονται τα πρακτικά των 
συνεδριάσεων καθώς επίσης καιτην έκθεση αξιολόγησης 
των Έργων. 

Β. Συγκροτούμε Τρεις (3) ειδικές επιτροπές όπως ορί¬ 
ζεται από το άρθρο 4του ΠΔ 93/97 (ΦΕΚ (92-16 Μαρτίου 
97) για την υποστήριξη του έργου των άνω επιτροπών 
αξιολόγησης των Έργων της δράσης «Επιχειρείτε Ηλε¬ 
κτρονικά» του Μέτρου 3.2 του Επιχειρησιακού Προγράμ¬ 
ματος «Κοινωνία της Πληροφορίας. 

Εδική Επιτροπή 1, αποτελούμενη από τους: 

1. Μητιακούδη Αναστάσιο, υπάλληλο της Δ/νσης Επεν¬ 
δύσεων της ΓΓΒ, ως Πρόεδρο. 

2. Αικατερίνη Ανυφαντή υπάλληλο της Δ/νσης Πληρο¬ 
φορικής της ΓΓΒ, ως Γ ραμματέας. 

3. Τα μέλη του Μητρώου Αξιολογητών από το 1 έως το 
60 (όπως συγκροτήθηκε με την ΑΠ 4708/ΔΠΛ 159/Φ19Α 
7.3.2003 Απόφαση), ως μέλη. 


Ειδική Επιτροπή 2, αποτελούμενη από τους: 

1. Παπαδόπουλο Κωνσταντίνο, υπάλληλο της Δ/νσης 
Οικονομικής της ΓΓΒ, ως Πρόεδρο. 

2. Γ ραμματικού Αγγελική υπάλληλο της Δ/νσης Πληρο¬ 
φορικής της ΓΓΒ, ως Γ ραμματέας. 

3. Τα μέλητου Μητρώου Αξιολογητών από το 61 έως το 
120 (όπως συγκροτήθηκε με την ΑΠ 4708/ΔΠΛ 159/Φ19Α 
7.3.2003 Απόφαση), ως μέλη. 

Ειδική Επιτροπή 3, αποτελούμενη από τους: 

1. Χρυσανθακόπουλο Παύλο Τμηματάρχη της Δ/νσης 
Επενδύσεων της ΓΓΒ, ως Πρόεδρο. 

2. Δημητρακάκη Μαρία υπάλληλο της Δ/νσης Πληρο¬ 
φορικής της ΓΓΒ, ως Γ ραμματέας. 

3. Τα μέλη του Μητρώου Αξιολογητών από το 121 έως 
και το 181 (όπως συγκροτήθηκε με την ΑΠ 4708/ΔΠΛ 
159/Φ19Α/7.3.2003 Απόφαση), ως μέλη. 

Έργο των ειδικών επιτροπών είναι η τεχνική αξιολόγη¬ 
ση των Έργων της δράσης «Επιχειρείτε Ηλεκτρονικά», 
και η υποβολή έκθεσης τεχνικής αξιολόγησης των έργων 
προς τις επιτροπές αξιολόγησης (γνωμοδότησης) στο 
πλαίσιο της δράσης «Επιχειρείτε Ηλεκτρονικά» του Μέ¬ 
τρου 3.2 του Επιχειρησιακού Προγράμματος «Κοινωνία 
της Πληροφορίας». Με την ανωτέρω έκθεση υποβάλλο¬ 
νται και τα μηχανογραφημένα δελτία των αξιολογήσεων. 

Η αμοιβή των μελών και των γραμματέων των ανωτέρω 
επιτροπών αξιολόγησης θα ορισθεί με νεώτερη απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2003 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. 7038 (2) 

Έγκριση του Οργανισμού Λειτουργίας, διοίκησης και δια¬ 
χείρισης του ΚΕΝΤΡΟΥ ΑΝΟΙΧΤΗΣ ΠΡΟΣΤΑΣΙΑΣ ΗΛΙ¬ 
ΚΙΩΜΕΝΩΝ του Δήμου Γιάννουλης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 203 και 205 του Π.Δ. 410/ 
1995 (ΦΕΚ231/τ.Α’-Δ.Κ.Κ.). 

2. Τις διατάξεις του άρθρου 6 του Ν. 2503/97 (ΦΕΚ 
107/τ.Α'). 

3. Τις διατάξεις του άρθρου 1 παρ. 2α του Ν. 2469/97 
(ΦΕΚ38/τ.Α'). 

4. Την 3810/7.3.2002 απόφαση (ΦΕΚ 354/Β7 21.3.2002) 
με την οποία συστήνετε στο Δήμο Γιάννουλης Νομικό 
Πρόσωπο με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) ΔΗΜΟΥ ΓΙΑΝ- 
ΝΟΥΛΗΣ. 

5. Την 7/2003 απόφαση του Διοικητικού Συμβουλίου του 
παραπάνω Νομικού Προσώπου περί εγκρίσεως του Ορ¬ 
γανισμού Λειτουργίας, διοίκησης και διαχείρισης του Νο¬ 
μικού Προσώπου. 

6. Την 2682/10.5.2001 απόφαση (ΦΕΚ 597/τ.Β'/ 
21.5.2001) απόφαση παροχή εξουσιοδότησης για την 
υπογραφή εγγράφων στον Προϊστάμενο της Διεύθυν¬ 
σης Αυτοδιοίκησης και Αποκέντρωσης «Με εντολή Γενι¬ 
κού Γραμματέα Περιφέρειας Θεσσαλίας», αποφασίζου¬ 
με: 

Εγκρίνουμε την 7/2003 απόφαση του Διοικητικού Συμ¬ 
βουλίου του Νομικού Προσώπου (Κ.Α.Π.Η.) Δήμου Γιάν- 
νουλης περί εγκρίσεως του Οργανισμού Λειτουργίας, δι¬ 
οίκησης και διαχείρισης το οποίο έχει ως εξής: 

Άρθρο 1 

Με την 1) 3/2002 απόφασή μας που εγκρίνει και συ¬ 
γκροτεί την εφαρμογή προγράμματος Ανοικτής Προστα¬ 
σίας Ηλικιωμένων στον Δήμο ΓΙΑΝΝΟΥΛΗΣ και με την 2) 
2682/10.5.2001 απόφαση του Γεν. Γραμ. Της Περιφέρει¬ 
ας Θεσσαλίας που δημοσιεύτηκε στο ΦΕΚ 597/Β/2001 
συστήθηκε Νομικό Πρόσωπο Δημοσίου Δικαίου 
(Ν.Π.Δ.Δ.) με την επωνυμία Κέντρο Ανοικτής Προστασίας 
Ηλικιωμένων (Κ.Α.Π.Η) Δήμου ΓΙΑΝΝΟΥΛΗΣ και υπό την 
εποπτείατου Υπουργείου Υγείας και Πρόνοιας. 

Άρθρο 2 

Σκοπός 

Σκοπός του ΚΑΠΗ 

1) είναι η πρόληψη βιολογικών, ψυχολογικών και κοινω¬ 
νικών προβλημάτων των ηλικιωμένων ώστε να παραμεί¬ 
νουν αυτόνομα, ισότιμα, και ενεργά μέλη του Κοινωνικού 
Συνόλου, 

2) η διαφώτιση και η συνεργασία του ευρύτερου καινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων, 

3) η έρευνα σχετικών θεμάτων με τους ηλικιωμένους, 

4) Η ίδρυση παραρτημάτωντου Νομικού Προσώπου για 
την καλύτερη εξυπηρέτηση των δημοτών. 

Άρθρο 3 
Μέλη του ΚΑΠΗ 

Μέλη των Κέντρων Ανοικτής Προστασίας Ηλικιωμένων 
εγγράφονται άτομα από 60 ετών και άνω, άνδρες και γυ¬ 
ναίκες που κατοικούν στην περιοχή που λειτουργεί το Κέ¬ 
ντρο, χωρίς διάκριση οικονομικών δυνατοτήτων. 

Ο αριθμός των μελών κάθε Κέντρου δεν μπορεί να είναι 
μεγαλύτερος από 300 μέλη και μικρότερος από 50. Ο 
αριθμός αναφέρεται στην ενεργό συμμετοχή και όχι στα 
εγγεγραμμένα μέλη. Εκτός του αριθμητικού ορίου και 
εφόσον δεν έχει συμπληρωθεί ο αριθμός αυτός εγγρά- 
φονται και νεότερες ηλικίες. 

Τα μέλη για την εγγραφή τους πληρώνουν συνδρομή η 
οποία είναι συμβολική ανάλογα με τις οικονομικές τους 
δυνατότητες. Επίσης ανάλογη οικονομική συμμετοχή κα¬ 
ταβάλλουν τα μέλη για τη συμμετοχή τους στις εκδηλώ¬ 
σεις και στα διάφορα προγράμματα που οργανώνει το Κέ¬ 
ντρο. 

Άρθρο 4 

Υπηρεσίες που προσφέρουν τα 
Κέντρα Ανοικτής Προστασίας Ηλικιωμένων 

Σταπροστατευόμενα από το Κέντρο άτομα παρέχονται: 

1. Κοινωνική εργασία στους ίδιους και στο άμεσο περι¬ 
βάλλον τους. 

2. Φυσιοθεραπεία. 

3. Εργοθεραπεία. 

4. Βοήθεια στο σπίτι για άτομα που ζου ν μόνα τους ή για 
αυτά που έχουν ιδιαίτερες ανάγκες εξυπηρετήσεως μέσα 
και έξω από το σπίτι (π.χ. ελαφρύ μαγείρεμα, μικροθελή- 
ματα και διάφορες μικροεξυπηρετήσεις). 

5. Φροντίδα και οδηγίες για ιατροφαρμακευτική και Νο¬ 
σοκομειακή περίθαλψη. 


6. Οργανωμένη ψυχαγωγία (εκδρομές με πούλμαν κτλ.) 
και επιμόρφωση (διαλέξεις, μελέτη θεμάτων, εργασία με 
ομάδες κτλ.). 

7. Εντευκτήριο στο οποίο λειτουργεί Καντίνα που προ¬ 
σφέρει ρόφημα, αναψυκτικά κτλ. και βρίσκουν συντροφιά 
και απασχόληση τα μέλη. 

Άρθρο 5 
Διοίκηση 

Το ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
διοικείται από συμβούλιο που έχει εννέα (9) μέλη με δύο 
(2) αναπληρωματικά που το απαρτίζουν. 

1. Πρόεδρος ορίζεται ο Δήμαρχος ή Σύμβουλος της 
πλειοψηφίας που ορίζεται από το Δήμαρχο. 

2. Τρεις (3) Δημοτικοί Σύμβουλοι, που ορίζονται με από¬ 
φαση του Δημοτικού Συμβουλίου. 

3. Δύο αιρετά μέλη του Κέντρου Ανοικτής Προστασίας 
Ηλικιωμένων, που εκλέγονται ανάμεσα στα μέλη του από 
αυτά, (ένας από Δ.Δ. του Δήμου). 

4. Ένας Κοινωνικός Λειτουργός, υπάλληλοςτου Υπουρ¬ 
γείου Υγείας και Πρόνοιας, που ορίζεται από το Υπουρ¬ 
γείο, ή ένας Δημότης, ή ένας εργαζόμενος. 

5. Δύο (2) Δημότες που προτείνει ο Δήμαρχος και ορί¬ 
ζονται από το Δημοτικό Συμβούλιο με ανάλογη κοινωνική, 
επαγγελματική δράση ή ειδικές γνώσεις. 

Από τα μέλη του Διοικητικού Συμβουλίου εκλέγονται 
στην αρχή κάθε δημοτικής περιόδου, ο Αντιπρόεδρος και 
ο Γραμματέας αυτού. Τα μέλη του Διοικητικού συμβουλί¬ 
ου αποτελούνται από κατοίκους του Δήμου με εξαίρεση 
την Κοινωνική Λειτουργό. 

Τ ο Διοικητικό συμβούλιο φροντίζει, για την επιτυχία του 
σκοπού του Κέντρου Ανοικτής Προστασίας Ηλικιωμένων, 
διαχειρίζεταιτηνπεριουσίατου και γενικάτα συμφέροντα 
του. Διοικεί, εποπτεύει και ελέγχει όλη τη λειτουργία του, 
που την καθορίζει το Πρόγραμμα εξωϊδρυματικής προ¬ 
στασίας και οι σχετικές διατάξεις του Δημοτικού και Κοι¬ 
νοτικού Κώδικα, όπως ισχύουν κάθε φορά, σχετικά με τα 
«Δημοτικά και Κοινοτικά Πρόσωπα» καθώς και τα διατάγ¬ 
ματα και οι υπουργικές αποφάσεις που εκδίδονται σε 
εκτέλεση τους και ο παρόν Οργανισμός του. 

Το Διοικητικό Συμβούλιο, με απόφασή του, μπορεί να 
αναθέτει σε μέλη του τη φροντίδα και επιμέλεια ορισμέ¬ 
νων τομέων της δραστηριότητα του. Μπορεί επίσης να 
συγκροτεί επιτροπές, στις οποίες θα μετέχουν και ιδιώτες 
εθελοντές που δεν είναι μέλη του, με σκοπό να φροντί¬ 
ζουν και να επιμελούνται συγκεκριμένους τομείς της δρα¬ 
στηριότητας του. 

Τέτοιες επιτροπές ενδεικτικά μπορεί να είναι: 

ί. Επιτροπή που θα φροντίζει για την πραγματοποίηση 
διαλέξεων και ελευθέρων συζητήσεων γενικά και πάνω σε 
θέματα και προβλήματα που απασχολούν τους ηλικιωμέ¬ 
νους του Δήμου, προβολές ταινιών κλπ. 

ϋ. Επιτροπή που θα φροντίζει την ιατροφαρμακευτική 
και νοσοκομειακή περίθαλψη, φυσιοθεραπευτική αγωγή, 
εργασιοθεραπεία και κοινωνική εργασία. 

Νί. Επιτροπή που θα φροντίζει για τη βοήθεια στο σπίτι 
και την αντιμετώπιση προβλημάτων των ηλικιωμένων. 

ίν. Επιτροπή που θα φροντίζει για την πραγματοποίηση 
ψυχαγωγικών και μορφωτικών εκδηλώσεων και επιμορ¬ 
φωτικών σεμιναρίων, καθώς και οργανωμένων διακοπών. 

ν. Επιτροπή για τη δημιουργία και ανάπτυξη δανειστι¬ 
κής βιβλιοθήκης στους ηλικιωμένους του Δήμου. 

Οι επιτροπές αυτές και όσες άλλες μπορεί να συστα- 
θούν, λειτουργούν με ευθύνη του υπαλλήλου του ΚΑΠΗ 
που εισηγήθηκετην σύστασή τους. 

Άρθρο 6 

Εκλογή και θητεία των μελών 
του Διοικητικού Συμβουλίου 

1. Η θητεία του Διοικητικού Συμβουλίου ακολουθεί την 
Δημοτική περίοδο. 

2. Μέσα σε 15 ημέρες από την εγκατάσταση της Δημο¬ 
τικής Αρχής, το Δημοτικό Συμβούλιο συνεδριάζει και 
εκλέγει με μυστική ψηφοφορία και απόλυτη πλειοψηφία 
του συνολικού αριθμού των μελών του, τρεις Δημοτικούς 
Συμβούλους και δυο Δημότες που τους προτείνει ο Δή¬ 
μαρχος ανάμεσα σε πρόσωπα που ασχολούνται με τα αν¬ 
θρωπιστικά επαγγέλματα, για να αποτελέσουν τα πέντε 
από τα εννέα μέλη του Διοικητικού Συμβουλίου του Κέ¬ 
ντρου Ανοικτής Προστασίας Ηλικιωμένων. 

Κατά την εκλογή εφαρμόζονται ανάλογα κατά περίπτω¬ 
ση και οι διατάξεις του άρθρου 97του 1065/80 νόμου «Πε¬ 
ρί κυρώσεως του Δημοτικού και Κοινοτικού Κώδικα» και 
όπως θα ισχύουν αυτές κάθε φορά. 

3. Στο ίδιο αυτό χρονικό διάστημα τα ενεργά μέλη του 
Κέντρου, εκλέγουν ανάμεσα από αυτά με απλή πλειοψη¬ 
φία δυο, για να είναι τα αιρετά μέλη του Διοικητικού Συμ¬ 
βουλίου. 

Το δε Υπουργείο Υγείας και Πρόνοιας ορίζει την Κοινω¬ 
νική Λειτουργό υπάλληλο του, για μέλος του Διοικητικού 
Συμβουλίου. 

4. Ο Πρόεδρος προσκαλεί αμέσως τα ως άνω εκλεγό¬ 
μενα και οριζόμενα μέλη για συγκρότηση του Διοικητικού 
Συμβουλίου σε σώμα και για να εκλέξουν, ανάμεσα από τα 
μέλη του, τον Αντιπρόεδρο και τον Γραμματέα του. 

5. Νέα μέλη του Διοικητικού συμβουλίου ορίζονται, 
όταν λήξει η θητεία των παλαιών ή όταν, κατά τη διάρκεια 
της θητείας τους, κενωθεί θέση για οποιοδήποτε λόγο. 
Μέχρι εκλογής του αιρετού μέλους από τα ενεργά μέλη 
του Κέντρου, ή μέχρι πληρώσεως οποιοσδήποτε κενού- 
μενης θέσεως μέλους το Διοικητικό Συμβούλιο λειτουρ¬ 
γεί με την ελλιπή σύνθεση του, που δεν μπορεί να είναι κα¬ 
τώτερη από τον αριθμό που απαιτείται για την απαρτία. 

6. Τα μέλη του Διοικητικού Συμβουλίου του Κέντρου θα 
μπορούν να αντικατασταθούν κατά τη διάρκεια της θητεί¬ 
ας τους, για αποχρώντα λόγο, σχετικά με τη λειτουργία 
του Κέντρου, ύστερα από απόφαση του Δημοτικού Συμ¬ 
βουλίου που λαμβάνεται με την πλειοψηφία του συνόλου 
των μελώντου, ή με απόφαση του Υπουργείου Υγείας και 
Πρόνοιας για την, από αυτό οριζόμενη. Κοινωνική Λει¬ 
τουργό. 

Άρθρο 7 

Αναπλήρωση του Προέδρου - Απαρτία του Δ. Συμβουλίου 

1. Αναπληρωτής του Προέδρου του Διοικητικού Συμ¬ 
βουλίου, είναι ο αντιπρόεδρός του. 

2. Το Διοικητικό Συμβούλιο βρίσκεται σε απαρτία, εφόσον 
είναι παρόντες το ήμισυ του αριθμού των μελών πλέον ενός 
συμπεριλαμβανομένου του Προέδρου ή Αντιπροέδρου. 

Άρθρο 8 

Συνεδριάσεις Διοικητικού Συμβουλίου 

1. Το Διοικητικό Συμβούλιο συνέρχεται σε συνεδρίαση 
ύστερα από πρόσκληση του Προέδρου του και υπό την 
προεδρία του. 


Ο Πρόεδρος μπορεί να συγκαλεί το Διοικητικό Συμβού¬ 
λιο. Όσες φορές κρίνει ότι επιβάλλεται τούτο, ή όταν ζη¬ 
τηθεί αυτό από την πλειοψηφία των μελών του. 

Οι αποφάσειςτου Διοικητικού Συμβουλίου λαμβάνονται 
με απόλυτη πλειοψηφία των παρόντων μελών. Σε ισοψη- 
φία υπερισχύει η ψήφος του Προέδρου. Όταν ο Πρόε¬ 
δρος απουσιάζει ή κωλύεται τον αναπληρώνει ο Αντιπρό¬ 
εδρος. 

Τα πρακτικά των συνεδριάσεων του Διοικητικού Συμ¬ 
βουλίου και οι αποφάσεις του, καταχωρούνται με χρονο¬ 
λογική σειρά σε ειδικό βιβλίο που είναι αριθμημένο και μο¬ 
νογραφημένο από τον Πρόεδρο και σφραγισμένο σε κά¬ 
θε σελίδα με η σφραγίδα του Κέντρου Ανοιχτής 
Προστασίας. 

Τηρούνται δε με τη φροντίδα και την ευθύνη του Γ ραμ¬ 
ματέα του Διοικητικού Συμβουλίου και υπογράφονται 
από αυτόν και τον Πρόεδρο καθώς και από όλα τα μέλη 
του Δ.Σ. που μετείχαν στη συνεδρίαση κατά την αρχή της 
επομένης συνεδριάσεως αυτού, όπου γίνεται η επικύρω¬ 
ση, ύστερα από ανάγνωση τους. 

Τα μέλη του Διοικητικού Συμβουλίου είναι υποχρεω¬ 
μένα να προσέρχονται ανελλιπώς στις συγκαλούμενες 
από τον Πρόεδρο ή από την πλειοψηφία τους, συνε¬ 
δριάσεις του, να διασκέπτονται και να αποφασίζουν για 
όλα τα ζητήματα που αφορούν τη λειτουργία και την 
πρόοδοτου Κέντρου Ανοικτής Προστασίας ηλικιωμένων 
του Δήμου. 

Στα μέλη του Δ.Σ. παρέχεται αμοιβή σύμφωνα με τη διά¬ 
ταξη του αριθμ. 137 Ν. 1065/80. 

Άρθρο 9 

Αποφάσεις του διοικητικού Συμβουλίου 

Οι αποφάσεις του Διοικητικού Συμβουλίου που αναφέ- 
ρονται σε Διοικητικά αντικείμενα, άσχετα προς τη διαχεί¬ 
ριση της περιουσίας, είναι αμέσως εκτελεστές ύστερα 
από τον έλεγχο της νομιμότητας που ασκεί ο αρμόδιος 
Γενικός Γραμματέαςτης Περιφέρειας. 

Οι αποφάσεις του Διοικητικού Συμβουλίου που αφο¬ 
ρούν την διαχείριση της περιουσίας (μισθώσεις, αγορές, 
δάνεια, συμβιβασμοί, κατάργηση δίκης κάθε φύσεως δω¬ 
ρεές, κανονισμός μισθοδοσίας κ.λπ.) εγκρίνονται με από¬ 
φαση του Δημοτικού Συμβουλίου. 

Το Διοικητικό Συμβούλιο αποφασίζει για το ύψος της 
δαπάνης όσον αφορά την παροχή γεύματος στο σπίτι σε 
έναν αριθμό καθώς και για την δωρεάν χορήγηση φαρμά¬ 
κων σε ειδικές περιπτώσεις ανασφάλιστων μελών με ειδι¬ 
κές ανάγκες. 

Εισηγητές των θεμάτων είναι οι υπηρετούντες στο ΚΑ¬ 
ΠΗ, καθένας για θέματα της αρμοδιότητάςτου. 

Άρθρο 10 

Εκπροσώπηση του Κέντρου ανοικτής Προστασίας 
Ηλικιωμένων 

Το Κέντρο ανοικτής Προστασίας ηλικιωμένων εκπρο¬ 
σωπείται ενώπιοντων πάσης φύσεως και δικαιοδοσίας Δι¬ 
καστηρίων και Δημοσίων Διοικητικών εν γένει Αρχών κα¬ 
θώς και στις συναλλαγές του με φυσικά και παντός είδους 
Νομικά Πρόσωπα Δημοσίου και Ιδιωτικού Δικαίου και Ορ¬ 
γανισμούς πάσης φύσεως, από τον Πρόεδρο του Διοικη¬ 
τικού Συμβουλίου του, τον οποίο, όταν απουσιάζει ή κω¬ 
λύεται, τον αντικαθιστά ο αντιπρόεδρος. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


9359 


Άρθρο 11 

Αρμοδιότητες του Προέδρου του Δ.Σ. 

Ο ΠρόεδροςτουΔ.Σ. συγκαλείτο Διοικητικό Συμβούλιο 
σε συνεδρίαση και προεδρεύει αυτού, προΐσταται στις 
υπηρεσίες του Κέντρου Ανοικτής προστασίας ηλικιωμέ¬ 
νων και ασκεί τη γενική εποπτεία και τον έλεγχο της λει¬ 
τουργίας του. 

Εκπροσωπεί το Κέντρο όπως αναφέρεται στο προη¬ 
γούμενο άρθρο και φροντίζει για τα συμφέροντα αυτού, 
σύμφωνα με τις διατάξεις των Νόμων και του παρόντος 
οργανισμού και με τις αποφάσεις του Διοικητικού Συμ¬ 
βουλίου. 

Παραγγέλλει την πληρωμή των εξόδων του προϋπολο¬ 
γισμού, και κάθε άλλη έκτακτη δαπάνη και φροντίζει για 
την τήρηση ακριβώς των διατάξεων που ισχύουν κάθε φο¬ 
ρά και αναφέρονται στα Δημοτικά και Κοινοτικά Νομικά 
Πρόσωπα και του παρόντος Οργανισμού. 

Εισηγείται στο Διοικητικό Συμβούλιο τα θέματα που 
πρέπει να συζητηθούν και να ληφθούν πάνω σ’ αυτά απο¬ 
φάσεις και εκτελεί αυτός. 

Θεωρεί και υπογράφει άλατα έγγραφα που εξέρχονται, 
τα αποδεικτικά στοιχεία των εισπράξεων, τα εντάλματα 
των πληρωμών κειτις μισθοδοτικές καταστάσεις του προ¬ 
σωπικού. 

Υπογράφει επίσης και πρακτικά των συνεδριάσεων του 
Διοικητικού Συμβουλίου μαζί με το Γραμματέα. 

Άρθρο 12 

Ταμειακή Υπηρεσία - Διαχείριση 

1. Την Ταμειακή Υπηρεσία του Νομικού Προσώπου Δη¬ 
μοσίου Δικαίου «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙ¬ 
ΚΙΩΜΕΝΩΝ» του Δήμου Γιάννουλης, εκτελεί το Β' Δημό¬ 
σιο ταμείο Λάρισας που εκτελεί και την Ταμειακή υπηρε¬ 
σία του Δήμου Γιάννουλης και εφαρμόζονται αναλογικά 
οι διατάξεις περί Οικονομικής Διοίκησης και Λογιστικού 
των Δήμων και Κοινοτήτων. 

2. Τα έσοδα είναι στη διάθεση του Κέντρου τούτου κα¬ 
τατίθενται στο Δημόσιο Ταμείο Λάρισας κατά τα νόμιμα 
και αναλαμβάνονται με εντάλματα που εκδίδονται από 
τον Πρόεδρο σε βάρος των πιστώσεων του προϋπολογι¬ 
σμού. 

Άρθρο 13 

Προϋπολογισμός - Απολογισμός 

Ο προϋπολογισμός του Κέντρου καταρτίζεται από το 
Διοικητικό Συμβούλιο, σύμφωνα με τις διατάξεις του 
Δ.Κ.Κ. και του 5-5/15.5.1959 Π/Δ/τος. Οι προϋπολογιστι- 
κοί πίνακες υποβάλλονται για έγκριση στο Δημοτικό Συμ¬ 
βούλιο και στη συνέχεια στον Γ εν. γραμματεία της Περι¬ 
φέρειας για έλεγχο. Ο απολογισμός του κέντρου καταρ¬ 
τίζεται σύμφωνα με τις διατάξεις του Δ.Κ.Κ. και του από 
17-5/15-6/59 Δ/τος και του παρόντος Κανονισμού. 

Άρθρο 14 

Εκτέλεση έργων - Προμήθεια πραγμάτων 

Η εκτέλεση έργων και η προμήθεια πραγμάτων από το 
Νομικό πρόσωπο Δημοσίου Δικαίου του Κέντρου Ανοι¬ 
κτής Προστασίας Ηλικιωμένων ενεργείται σύμφωνα με 
τις διατάξεις που εφαρμόζονται κάθε φορά για την εκτέ¬ 
λεση έργων και Προμήθεια πραγμάτων των Δήμων και 
Κοινοτήτων. Ειδικά η αγορά ειδών φυσικοθεραπευτηρίου 
γίνεται σύμφωνα με την Γ3 205/23.5.1985 Υπουργική από¬ 
φαση η οποία καθορίζει τα είδη αυτά και κατόπιν διενερ- 


γείας διαγωνισμού σύμφωνα με τη διαδικασία που προ¬ 
βλέπουν οι διατάξεις περί προμήθειας πραγμάτων των 
Δήμων και Κοινοτήτων. 

Άρθρο 15 

ΥΠΗΡΕΣΙΕΣ-Προσωπικό 

Το Ν.Π.Δ.Δ. ΚΑΠΗ Δήμου Γ ιάννουλης συγκροτείται και 
οργανώνεται σε δύο (2) υπηρεσίες, τη Διοικητική και την 
Υγειονομική, οι οποίες θα καλυφθούν με τα παρακάτω 
γραφεία: 

Διοικητική Υπηρεσία 

1. Γ ραφείο Κοινωνικής Πρόνοιας 
Υγειονομική Υπηρεσία 

1. Γ ραφείο ιατροφαρμακευτικής περίθαλψης 

2. Γ ραφείο Φυσιοθεραπείας 

3. Γ ραφείο Εργοθεραπείας 

Οι θέσεις του προσωπικού του ΚΑΠΗ Δήμου Γιάννου¬ 
λης, διορθώνονται σε κλάδους, βαθμούς και ειδικές κα¬ 
τηγορίες προσωπικού, ως ακολούθως: 

Α. ΜΟΝΙΜΟ ΠΡΟΣΩΠΙΚΟ 

• ΔΙΟΙΚΗΤΙΚΟ ΠΡΟΣΩΠΙΚΟ 
Κλάδος ΤΕ 2 Κοινωνικών Λειτουργών 

Μία (1) θέση, με βαθμό Γ, Κοινωνικών Λειτουργών 

• ΥΓΕΙΟΝΟΜΙΚΟ ΠΡΟΣΩΠΙΚΟ 
Κλάδος ΤΕ 10 Φυσιοθεραπευτών 

1. Μία (1) θέση με βαθμό Γ, Φυσιοθεραπευτών 
Κλάδος ΤΕ 6 Επισκεπτριών Αδερφών 

2. Μία (1) θέση, με βαθμό Γ, επισκεπτριών Αδερφών κα¬ 
τά προτίμηση και σε περίπτωση έλλειψης αυτών. Αδερφή 
Νοσοκόμα Ανωτέρων Σχολών του κλάδου ΤΕ 8, με βαθμό 
Γ. 

Κλάδος ΠΕ 15 Ιατρών 

3. Μία (1) θέση ιατρού Φυσικής Ιατρικής και αποκατά¬ 
στασης ή Γηρίατρου κατά προτίμηση και σε περίπτωση 
έλλειψης αυτών, παθολόγου ή άλλης ειδικότητας. 

Κλάδος ΤΕ 18 Εργοθεραπευτών 

4. Μία (1) θέση Εργοθεραπευτή, με βαθμό Γ. 

Κλάδος ΥΕ 15 Οικογενειακών Βοηθών 

5. Μία (1) θέση Οικογενειακών Βοηθών του κλάδου ΥΕ 
15, με βαθμό Δ. Ο τρόπος πρόσληψης και τα τυπικά προ¬ 
σόντα του μόνιμου προσωπικού προβλέπονται από τις 
διατάξεις των Ν.1188/81, 1735/87 και του Π.Δ. 37α/87. 

Β. ΠΡΟΣΩΡΙΝΕΣ ΠΡΟΣΩΠΙΚΕΣ ΘΕΣΕΙΣ Β 
Οα καλυφθούν από προσωπικό που υπηρετεί με σχέση 
εργασίας Ιδιωτικού Δικαίου, διέπονται από τις διατάξεις 
της ΔΙΠΙΔ/Φ42/24/11440/31.12.1986 κοινής απόφασης 
Υπουργών Προεδρίας Κυβέρνησης, Εσωτερικών και Οι¬ 
κονομικών. 

• ΔΙΟΙΚΗΤΙΚΟ ΠΡΟΣΩΠΙΚΟ 
Κλάδος ΤΕ 2 Κοινωνικών Λειτουργών 

Μία (1) θέση, με βαθμό Γ, Κοινωνικών Λειτουργών 

• ΥΓΕΙΟΝΟΜΙΚΟ ΠΡΟΣΩΠΙΚΟ 
Κλάδος ΤΕ 10 Φυσιοθεραπευτών 

1. Μία (1) θέση με βαθμό Γ, Φυσιοθεραπευτών 
Κλάδος ΤΕ 6 Επισκεπτριών Αδερφών 

2. Μία (1) θέση , με βαθμό Γ, επισκεπτριών Αδερφών 
Κλάδος ΥΕ 15 Οικογεν. Βοηθών 

3. Μία(1) θέση οικογενειακών βοηθώντου κλάδου ΥΕ15 
με βαθμό Δ. 

Οι ανωτέρω θέσεις του Α' μέρους του παρόντος άρ¬ 
θρου εκτός του Ιατρού και Εργοθεραπευτού θα πληρω¬ 
θούν, όταν εκκενωθούν με οποιοδήποτε τρόπο οι πρόσω- 

ρίνες θέσεις του Β' μέρους, που συστήνονται αυτοδίκαια 
σύμφωνα με την ΔΓΠΙΔ/Φ42/24/11440/31.12.1986 κοινής 
απόφασης των Υπουργών Προεδρίας της Κυβέρνησης, 
Εσωτερικών και Οικονομικών, λόγω αυτοδίκαιος κατάρ¬ 
γησής τους από το προσωπικό που υπηρετεί σήμερα και 
προβλέπεται να μονιμοποιηθεί και να καταταγεί σύμφωνα 
με τις διατάξεις της παραπάνω κοινής Υπουργικής από¬ 
φασης. Τα καθήκοντα, οι περιορισμοί, ο χρόνος εργα¬ 
σίας, η αστική ευθύνη, τα δικαιώματα, οι άδειες, οι μετα¬ 
βολές υπηρεσιακών καταστάσεων, οι ηθικές αμοιβές, η 
ιατροφαρμακευτική και νοσηλευτική περίθαλψη των μό¬ 
νιμων υπαλλήλων, που προβλέπονται από τον Οργανισμό 
αυτόν ρυθμίζονται από τις διατάξεις του Ν. 1188/81. 

Οι υπηρεσίες γραμματείας και διαχειρίσεων αναθέτο- 
νται σε Δημοτικό Υπάλληλο, σύμφωνα με το άρθρο 109 
του Ν. 1188/81 και σε μέλη του ΚΑΠΗ. 

Άρθρο 16 

Καθήκοντα προσωπικού 

1) Της Κοινωνικής Υπηρεσίας προΐσταται ο αρχαιότε¬ 
ρος Κοινωνικός Λειτουργός ο οποίος είναι και συντονι- 
στήςτης καλής λειτουργίας όλωντωνΥπηρεσιώντου ΚΑ¬ 
ΠΗ. 

Αναλυτικότερα έχει τις παρακάτω αρμοδιότητες: 

Συνεργάζεται με τα μέλη με σκοπό να συμβάλει στην 
αντιμετώπιση τυχόν ψυχολογικών, ατομικών ή οικογενει¬ 
ακών προβλημάτων σεβόμενος την προσωπικότητα, την 
αξιοπρέπεια και τα δικαιώματα του μέλους. 

Συνεργάζεται με το υπόλοιπο προσωπικό του Κέντρου 
και έχει τη διοικητική ευθύνη της εύρυθμης λειτουργίας 
των Υπηρεσιών του Κέντρου, δηλαδή του Ιατρείου, φυσι- 
κοθεραπευτηρίου και των άλλων ειδικοτήτων που απο¬ 
σκοπούν στην καλύτερη εξυπηρέτηση των προστατευό- 
μενων μελών. 

Συνεργάζεται με την Διοίκηση του Κέντρου και έχει την 
ευθύνη για την οργάνωση, εκπαίδευση και αξιοποίηση 
των εθελοντών καθώς και τη διοικητική και μόνο παρακο¬ 
λούθηση της πρακτικής ασκήσεως των σπουδαστών των 
Σχολών Κοινωνικής Εργασίας και άλλων σπουδαστών 
των Παραϊατρικών επαγγελμάτων, που τυχόν θα εκπαι¬ 
δεύονται στο Κέντρο. 

Έχει την ευθύνη της επικοινωνίας με τους τοπικούς πα¬ 
ράγοντες της περιοχής και της Κοινότητας που λειτουρ¬ 
γεί το Κέντρο με σκοπό την διαφώτιση και συμμετοχή 
τους στο πρόγραμμα. 

Οργανώνει σύμφωνα με το εγκεκριμένο πρόγραμμα, τις 
διάφορες εκδηλώσεις, ψυχαγωγικές, μορφωτικές κ.τλ. 
του Κέντρου στα πλαίσια καλής συνεργασίας, με τους Δη¬ 
μότες ή Ιδιώτες εθελοντές, εφόσον υπάρχουν, και με τα 
μέλη και γενικά αντιμετωπίζει κάθε έκτακτο θέμα που 
αφορά τη λειτουργία του Κέντρου. 

2) Του Ιατρείου προΐσταται ο γιατρός, ο οποίος παρέχει 
τις ιατρικές του υπηρεσίες, φροντίζει για την, ύστερα από 
εξέταση του, παραπομπή των μελών σε άλλες ειδικότη¬ 
τες, συνιστά διενέργεια παρακλινικών εξετάσεων και πα¬ 
ρέχει οδηγίες για φαρμακευτική αγωγή, επισκεπτόμένος 
σ’ έκτακτες περιπτώσεις και στο σπίτι το μέλος που έχει 
την ανάγκη του. 

3) Στο ιατρείο του Κέντρου υπηρετεί, επισκέπτρια αδερ¬ 
φή κατάπροτίμηση, ή Νοσηλεύτριατηςοποίαςτο έργο εί¬ 
ναι το εξής: 

Να βοηθά τον ιατρό τις ημέρες και τις ώρες που λει¬ 
τουργεί το ιατρείο. 


Μαζί με τον γιατρό έχει την ευθύνη για την φύλαξη και 
διαχείριση του φαρμακευτικού και υγειονομικού υλικού 
του Κέντρου. 

Επισκέπτεται με εντολή του ιατρού, τα μέλη στο σπίτι 
τους και παρέχει νοσηλευτικές φροντίδες και οδηγεί. 

Επισημαίνει τις περιπτώσεις των μελών που χρειάζονται 
οδηγίες και παρέχει πληροφορίες σχετικά με θέματα ατο¬ 
μικής και δημόσιας υγείας. Γενικά επιλαμβάνεται με κάθε 
θέμα υγείας που αφορά τα μέλη και τις οικογένειές τους. 

4) Στο Φυσικοθεραπευτήριοτου Κέντρου, προΐσταται ο 
φυσιοθεραπευτής ο οποίος ύστερα από γραπτή εντολή 
του ιατρού, εφαρμόζει φυσιοθεραπευτική αγωγή στα μέ¬ 
λη του Κέντρου που έχουν ανάγκη από αυτήν. Φυσιοθε¬ 
ραπευτική αγωγή μπορεί να εκτελεστεί στο σπίτι μελών 
σε έκτακτες ειδικές ανάγκες τους που κρίνει ο ιατρός. 

Στο εργοθεραπευτήριο, προΐσταται ο εργοθεραπευ- 
τής, ο οποίος έχει ως έργο του την αξιοποίηση και τη δρα- 
στηριοποίηση του μέλους, για δημιουργική απασχόληση 
και παραγωγικό έργο με σκοπό και την οικονομική του ενί¬ 
σχυση. Επίσης βοηθά το μέλος στην άσκηση για αυτοε¬ 
ξυπηρέτηση και στην ανάπτυξη ειδικών ενδιαφερόντων. 
Ο Εργοθεραπευτής μπορεί να παρέχει τις υπηρεσίες του 
και στο σπίτι του μέλους όταν υπάρχει ειδική για τούτο, 
ανάγκη. 

Η Οικογενειακή βοηθός, προσφέρει τις υπηρεσίες της 
κυρίως στο σπίτι των μελών, για τις περιπτώσεις που ζουν 
μόνοιτους και έχουν ιδιαίτερες ανάγκες βοήθειας. Η βοή¬ 
θεια συνίσταται στην παροχή υπηρεσιών μέσα στο σπίτι 
όπως είναι π.χ. ελαφρό μαγείρεμα, καθαριότητα, προμή¬ 
θεια τροφίμων και διάφορες άλλες μικροεξυπηρετήσεις 
έξω από το σπίτι. Επίσης μεριμνά για την καθαριότητα και 
τον ευπρεπισμό όλων των χώρων του ΚΑΠΗ. 

Το Κέντρο Ανοικτής Προστασίας του Δήμου μπορεί να 
χρησιμοποιηθεί σαν Κέντρο πρακτικής ασκήσεως σπου¬ 
δαστών Σχολών Κοινωνικής Εργασίας και άλλων παραϊα- 
τρικών επαγγελμάτων. 

8) Ανάμεσα στις δραστηριότητες του Κέντρου είναι και 
η κινητοποίηση, εκπαίδευση και χρησιμοποίηση εθελοντι¬ 
κού προσωπικού, σ’ όλα τα προγράμματα, που θα προέρ¬ 
χεται κατά προτίμηση από το Δήμο και την περιοχή που 
λειτουργεί το Κέντρο. 

Άρθρο 17 

Διάλυση το ΚΕΝΤΡΟΥ ΑΝΟΙΚΤΗΣ ΠΡΟΣΤΑΣΙΑΣ 

Το ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
του ΔΗΜΟΥ ΠΑΝΝΟΥΛΗΣ καταργείται με τον ίδιο τρόπο 
που συνεστήθη και η περιουσία του περιέρχεται στο Δή¬ 
μο που το ίδρυσε και διατίθεται κατά τον τρόπο που θα 
ορίσει το Δημοτικό Συμβούλιο, με την απόφαση του για 
την κατάργηση και όπως ορίζεται από τις διατάξεις περί 
Δημοτικών και Κοινοτικών Προσώπων του Δημοτικού και 
Κοινοτικού Κώδικα που ισχύουν κάθε φορά. 

Άρθρο 18 

Κάθε άλλη λεπτομέρεια που δεν προβλέπεται από τη 
Συστατική Πράξη και τον παρόντα Οργανισμό ρυθμίζεται 
με απόφαση του Δημοτικού Συμβουλίου του Δήμου Γιάν- 
νουλης ύστερα από αιτιολογημένη πρόταση του Διοικητι¬ 
κού Συμβουλίου του Κέντρου Ανοικτής Προστασίας Ηλι¬ 
κιωμένων και στηριζόμενη στο Νόμο. Κάθε προγενέστε¬ 
ρος κανονισμός Εσωτερικής Λειτουργίας διοίκησης και 
διαχείρισης του Κέντρου Ανοικτής Προστασίας Ηλικιωμέ¬ 
νων, καταργείται. 

Από τις διατάξεις αυτής της απόφασης, προκαλείται 
δαπάνη σε βάρος του προϋπολογισμού του Δήμου Γιάν- 
νουλης, ύψους 5.869,41 Ευρώ ετησίως, για το τρέχον οι¬ 
κονομικό έτος και για κάθε ένα από τα επόμενα οικονομι¬ 
κά έτη. Γιατην ανωτέρω δαπάνη έχει εγγράφει σχετική πί¬ 
στωση στον προϋπολογισμό του Δήμου Γιάννουλης του 
τρέχοντος οικονομικού έτους και στον ΚΑ. 213. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19 Μάίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
Ζ. ΛΙΟΥΠΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΐίρ: νννννν.βί. 9 γ - θ-ιτιβΙΙ: \λ/θΙ3ιτι351θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 

Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 

Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 (2310) 423 956 ΛΑΡΙΣΑ - Διοικητήριο (2410) 597449 

ΠΕΙΡΑΙΑΣ - Ευριπίδου 63 (210) 413 5228 ΚΕΡΚΥΡΑ - Σαμαρά 13 (26610) 89 157 

ΠΑΤΡΑ -Κορίνθου 327 (2610) 638 109 (26610) 89 105 

(2610) 638 110 ΗΡΑΚΛΕΙΟ - Πλ. Ελευθερίας 1 (2810) 396 409 

ΙΩΑΝΝΙΝΑ -Διοικητήριο (26510) 87215 ΛΕΣΒΟΣ - Αγ. Ειρήνης 10 (22510) 37 181 

ΚΟΜΟΤΗΝΗ -Δημοκρατίας 1 (25310) 22 858 (22510) 37 187 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευ ιό ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ευΐΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































